קוניגסג

קוניגסג (‏Koenigsegg‏Ⓘ‏) היא חברה שוודית לייצור מכוניות ספורט. החברה נוסדה בשנת 1994 כיוזמה פרטית על ידי כריסטיאן פון קוניגסג. החברה מתמחה ביצור מכוניות-על בעלות ביצועים גבוהים. מאז 2010, מכונית הדגל של החברה היא קוניגסג אגירה. החברה נוסדה בשנת 1994 בשוודיה על ידי כריסטיאן פון קוניגסג, מתוך כוונה לייצר מכונית על ברמה עולמית. שנים רבות של פיתוח הובילו לאבטיפוס ראשון של רכב ספורט המאפשר נסיעה חוקית בכביש הציבורי. חברת קוניגסג רכב היא חברה פרטית ומחזיקים בה כ-90 בעלי מניות. כריסטיאן פון קוניגסג הוא מנכ"ל ובעל המניות המרכזי. בשנת 2006 החל הייצור של דגם CCX, אשר משתמש במנוע שיוצר במיוחד עבורו. CCX הוא רכב חוקי לנסיעה בכביש הציבורי ברוב מדינות העולם. קוניגסג גם מעורבת בפיתוח "טכנולוגיה ירוקה" - מכוניות הנוסעות על דלק ביולוגי או מכוניות חשמליות ובכלל זה פיתוח דגם בשם CCXR שכינויו "כוח הצמחים". ב-18 ביולי 2016, בעת נסיעת מבחן במסלול נורדשלייפה עם מכונית-העל של החברה One:1, נתגלה כשל טכני בחיישני ה-ABS של הרכב, אשר גרם לנעילת גלגלים ולתאונה. ב-5 בנובמבר 2017 שברה קוניגסג אגירה מדגם RS את שיא המהירות העולמי, כשגמאה כביש באורך 17 ק"מ בנבדה במהירות של 457.9 קמ"ש (284.5 מייל לשעה), תוך שהיא שוברת את שיא המהירות של ההנסי ונום GT, שעמד על 435 קמ"ש. בכך הפכה הקוניגסג אגירה למכונית המהירה ביותר בעולם. ב-11 ביוני 2009 דווח כי קוניגסג וקבוצת משקיעים חתמו על מכתב כוונות עם סאאב לקנות את סאאב מידי ג'נרל מוטורס. ג'נרל מוטורס אישרה ב-16 ביוני כי הם בחרו בקוניגסג כקונים של סאאב, ונקבע תאריך לחתימת העסקה ב-30 בספטמבר 2009. בסופו של דבר הודיעה קוניגסג על ביטול העסקה. במרץ 2009 נבחרה CCXR על ידי המגזין פורבס כאחת מעשר המכוניות היפות ביותר בהיסטוריה. בחודש דצמבר 2010 זכה דגם אגירה בפרס טופ גיר היוקרתי. בשנת 2011 הופיעה החברה בסרט תיעודי על ייצור קוניגסג אגירה בערוץ נשיונל ג'יאוגרפיק. בסרט מהיר ועצבני 5 מופיעים כלי רכב מתוצרת קוניגסג. ב-2014 הופיע הרכב בסרט "הצורך במהירות" והוצג כמהיר ביותר מבין כלי הרכב שהשתתפו בו. קוניגסג CC (1996–2001) קוניגסג CC8S (2002–2003) CCR - 2004–2006 יוצרו רק 20 קוניגסג CCX‏ (2010–2006) - הרכב המוכר ביותר של החברה CCGT - 2007 רכב מיוחד, יוצר אחד בלבד CCXR - 2007 הרכב הידוע של קוניגסג CCXR Trevita - 2009 "שלוש לבן" בשוודית. שלוש מכוניות בלבד יוצרו קוניגסג אגירה, מהמילה השוודית "לפעול" (2011) Agera R - 2013 הרכב השלישי הכי מהיר של החברה, מגיע כמעט ל-430 קמ"ש 2011 - Agera S Hundra קוניגסג One:1‏ (2015–2014). 2016 -Regera . 2017 - קוניגסג אגירה RS, בעבר היה מדובר ברכב המהיר ביותר בעולם, שמגיע ל-458 קמ"ש. השיא נשבר על ידי בוגאטי שירון (Bugatti Chiron) בספטמבר 2019. קוניגסג ג'מרה Red Dot - פרס על עיצוב הרכב פרס השוודי הלאומי - על עיצוב הרכב. נירבורגרינג - קביעת שיא מהירות. טופ גיר - קביעת שיא מהירות. נארדו - קביעת שיא מהירות. ספורט אוטו - הוקנהיימרינג שבירת שיא מהירות. ספורט אוטו - שיא האצה 0–200 קילומטר לשעה. ספורט אוטו - שיא האצה 0–300 קילומטר לשעה. ספורט אוטו - שיא האצה 0–400 קילומטר לשעה. מקצה נבאדה - שבירת שיא מהירות. מדיה וקבצים בנושא קוניגסג בוויקישיתוף אתר האינטרנט הרשמי של קוניגסג (באנגלית) קוניגסג, ברשת החברתית פייסבוק קוניגסג, ברשת החברתית אקס (טוויטר) קוניגסג, ברשת החברתית אינסטגרם קוניגסג, סרטונים בערוץ היוטיוב הפרס באתר טופ גיר קוניגסג אגירה ברחובות לונדון https://www.topgear.com/car-news/geneva-motor-show/it-koenigseggs-1500bhp-production-regera ניר בן טובים‏, מה גרם לתאונה הדרמטית של קוניגסג על מסלול הנורדשלייפה?, באתר וואלה, 26 ביולי 2016 לא נתפס - 457 קמ"ש על הכביש, באתר ynet, 7 בנובמבר 2017 "Need for Speed", במסד הנתונים הקולנועיים IMDb (באנגלית) רועי צוקרמן, קוניגסג מציגה: המכונית המהירה בעולם, באתר ynet, 3 בדצמבר 2007 Andrew J. Hawkins, Watch the Bugatti Chiron smash through the mythical 300 mph barrier, The Verge, September 2 2019.